Document ID: /roh_data/filtered/fineweb-2-filterrobots_roh.jsonl.gz/39445

Il hockeyan svizzer Roman Josi ha per la terza giada l'onur da far part dal Allstar Weekend da la NHL, la fin d'emna dals 24 fin ils 26 da schaner. Il chapitani dals Nashville-Predators ha giugà fin uss ina stagiun extraordinaria. Cun 14 gols e 25 assists en 38 partidas da la stagiun è il Bernais da 29 onns il segund meglier defensur en la glista dals sajettagols da la NHL.
Josi è noss giugadur il pli constant. El mussa en mintga gieu buna prestaziun.
Roman Josi è il sulet Svizzer ch'ha survegnì in invit per il Allstar-Weekend. Nico Hischier ha anc la schanza da survegnir in invit tras il voting dal public.
National Hockey League Allstar-Weekend
Durant ina fin d'emna sa mesiran ils megliers e pli populars hockeyans da la liga nordamericana en gieus d'amicizia.
Ord l'archiv
RTR novitads 09:00